Litoviaj ĵurnalistoj: Pri tempo estonta pensante
#000000
La 10-11an de septembro 2022 ĉe la centrolitovia urbeto Aukštadvaris okazis la 15a Seminario-Kampadejo de Esperantistoj Ĵurnalistoj, do jubilea. Fakte, inter 23 partoprenantaj nur sep personoj estis ĵurnalistoj, kaj la ceteraj – legantoj. Solidigis la seminarion du gravuloj de Litova Esperanto-Asocio – prezidanto Povilas Jegorovas kaj ĝenerala sekretario Asta Nastaravičiūtė.
#000001
La “serioza” parto de la programo ne estis streĉa – nur du prelegoj. Iama melburnano (Aŭstralio), ĵurnalisto Vytautas Juška prezentis statistike farĉitan litovan elmigradon kaj analizis ĝin. Vigla enhave kaj prezente estis la prelego de la redaktoro Vytautas Ridikas el la iama BET-urbo Utena. Li per konkretaj ekzemploj ilustris, kiel li sukcesas pri eldonado de regiona gazeto. Dum la diskutado li prezentis sin adepto de Esperanto.
#000002
La Seminarion kronis diskutado pri la senco kaj esenco de Esperanto. Ĝi ne estis anticipe preparita, tial la diskutantoj ofte deflankiĝis de la temo kaj parolis pri neligitaj aferoj. Menciinda estas la juna esperantistino Severija Marija Banaitytė (nepino de la konata esperantisto Valdas Banaitis), kiu tre aktive kaj valore kontribuis al la diskuto. Restis nesolvita la demando, ĉu la ĵurnalistaj seminarioj jam ĉesu, aŭ ĉu ili plue daŭru, eble en iom alia formo. Ni vivu kaj vidu! Multajn fotojn faris Choe Taesok. Ili estas publikigitaj en la Facebook-paĝo de Litova Esperanto-Asocio kaj en ties retejo: 
#000004